**PROGRAMUL NAȚIONAL 2021-2027 AZIL MIGRAȚIE ȘI INTEGRARE**

**GHIDUL SPECIFIC aferent apelului de proiecte**

Cod: AM11B

**Titlul operațiune 2:** ***Asistență socială/materială pentru solicitanții de azil***

Autoritatea de program responsabilă de organizarea apelului:

Organismul Intermediar FAMI, Inspectoratul General pentru Imigrări din Ministerul Afacerilor Interne (AM)

|  |  |  |
| --- | --- | --- |
| Versiune ghid | Data aprobării ghidului | Modificări fața de versiunea anterioară |
| 1.0 | 30.10.2023 | versiunea inițială, aprobată de șeful OI nr. 1/30.10.2023  |
|  |  |  |
|  |  |  |

# Cuprins

[SUMAR](#_Toc145936601)

[A. Preambul, aspecte generale](#_Toc145936602)

[B. Programul național, context](#_Toc145936603)

[C. Obiectiv, intervenții, acțiuni eligibile, impact așteptat](#_Toc145936604)

[D. Indicatori de realizare și de rezultat, grup țintă](#_Toc145936605)

[E. Bugetul disponibil, rate de cofinanțare](#_Toc145936606)

[F. Tipul apelului, calendar și termene](#_Toc145936607)

[G. Beneficiari eligibili](#_Toc145936608)

[H. Reguli specifice apelului](#_Toc145936609)

[I. Eligibilitate, admisibilitate și documente](#_Toc145936610)

[J. Evaluarea, selecția, criteriile de evaluare](#_Toc145936611)

[K. Revizuirea ghidului specific](#_Toc145936612)

[L. Cum se depune o cerere de finanțare](#_Toc145936613)

[M. Ajutor, întrebări](#_Toc145936614)

[N. Important !](#_Toc145936615)

[Anexa 1 Cererea de finanțare – model](#_Toc145936616)

[Anexa 2 Grila de evaluare - Criterii de admisibilitate și criterii de calitate](#_Toc145936617)

# SUMAR

|  |  |
| --- | --- |
| Cod (id) apel | AM11B |
| Fondul | FAMI Fondul pentru Azil, Migrație și Integrare |
| Programul național (nr. CCI) | Programul național 2021-2027 Azil, Migrație și Integrare 2021RO65AMPR001 |
| Obiectivul specific | OS1 SECA |
| Măsura de intervenție PN | OS1.1 Aplicarea uniformă a acquis-ului Uniunii și a priorităților legate de sistemul european comun de azil |
| Bugetul disponibil alocat apelului (FEN) și moneda apelului | 4.750.000 lei |
| Curs InforEuro aplicabil | 4,9768 lei (curs euro luna februarie) |
| Rata(e) de cofinanțare (CFN) | 98% |
| Tip apel | Apel deschis cu depunere la termen |
| Data lansării apelului | 19.02.2024 |
| Termen limită (data și ora) pentru transmiterea cererilor de finanțare | 19.03.2024, ora 16.00 |
| Beneficiari eligibili – sinteză *detalii în* G. Beneficiari eligibili | Entitati publice/private |
| Principalele reguli specifice apelului *detalii H Reguli specif ce* | Cost total eligibil maxim/operațiune - 6.200.000 leiPragul minim de calitate total = 70 puncte |

# A. Preambul, aspecte generale

1. Prezentul ghid specific este adresat solicitanților care doresc să obțină finanțare nerambursabilă pentru proiecte în cadrul **Programului Național 2021-2027 Azil, Migrație și Integrare**
2. Apelul de proiecte este lansat în conformitate cu **Calendarul lansării apelurilor de proiecte versiunea 1.2** aprobat de către Comitetul Director la data de 30.01.2024 și este organizat de Organismul Intermediar FAMI (OI), Inspectoratul General pentru Imigrări (IGI) din Ministerul Afacerilor Interne (MAI).
3. Înainte de completarea cererii de finanțare, este **foarte important** să vă asigurați că ați parcurs toate informațiile prezentate în **Ghidul general aferent Programelor naționale 2021-2027 Afaceri Interne** și în **prezentul Ghid specific**, inclusiv toate cerințele și modele din anexele acestora, și să vă asigurați că ați înțeles toate aspectele legate de specificul acțiunilor și intervențiilor care se pot califica pentru finanțare nerambursabilă.
4. Cadrul legal specific programului național este stabilit prin:
* Regulamentul (UE) 2021/1147 de instituire a Fondului Azil, Migrație și Integrare, denumit în continuare Regulament specific,
* Regulamentul (UE) 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize, denumit în continuare RDC,
* Hotărârea Guvernului nr. 936/2020 pentru aprobarea cadrului general necesar în vederea implicării autorităților și instituțiilor din România în procesul de programare și negociere a fondurilor externe nerambursabile aferente perioadei de programare 2021-2027 și a cadrului instituțional de coordonare, gestionare și control al acestor fonduri,
* Hotărârea nr. 868/2022 privind stabilirea sistemului de management și control în vederea gestionării programelor naționale Afaceri interne pentru perioada 2021-2027,
* Ordonanța de urgență nr. 96/2022 privind gestionarea financiară a fondurilor europene dedicate Afacerilor interne alocate României pentru perioada de programare 2021-2027,
* Hotărârea nr. 463/2023 pentru aprobarea Normelor metodologice de aplicare a Ordonanței de urgență a Guvernului nr. 96/2022 privind gestionarea financiară a fondurilor europene dedicate Afacerilor interne alocate României pentru perioada de programare 2021-2027,
* Ordinul nr. 120/2022 pentru stabilirea componenței și atribuțiilor Comitetului de monitorizare și Comitetului director pentru programele naționale Afaceri interne 2021-2027
* Ordinul nr. 107/2023 pentru aprobarea regulilor de eligibilitate și de utilizare aferente fondurilor europene dedicate Afacerilor interne pentru perioada 2021-2027
* Ordinul nr. 82/2023 privind aprobarea Procedurii aplicabile beneficiarilor privați pentru atribuirea contractelor de furnizare, de servicii sau lucrări finanțate din fonduri europene dedicate afacerilor interne 2021-2027
* LEGE nr. 122 din 4 mai 2006 privind azilul în România, cu modificările și completările ulterioare
* HG nr. 1.251 din 13 septembrie 2006 pentru aprobarea Normelor metodologice de aplicare a Legii nr. 122/2006 privind azilul în România;
* Directiva 2013/33/UE a Parlamentului European şi a Consiliului din 26 iunie 2013 de stabilire a standardelor pentru primirea solicitanţilor de protecţie internaţională (denumită în continuare Directiva privind recepţia);
* Legea nr. 76/2002 privind sistemul asigurărilor pentru șomaj și stimularea ocupării forței de muncă
* Legea nr. 292/2011 a asistenței sociale
* Legea nr. 416/2001 privind venitul minim garantat,
* HG nr. 50/2011 pentru aprobarea Normelor metodologice de aplicare a prevederilor Legii nr. 416/2001 privind venitul minim garantat.
1. Prezentul ghid specific stabilește următoarele:
	* Contextul lansării apelului de proiecte
	* Obiectiv, intervenții, acțiuni eligibile, impact așteptat
	* Indicatori, grup țintă
	* Bugetul disponibil, rate de cofinanțare, tipul apelului de proiecte, calendar și termene
	* Beneficiari eligibili, reguli specifice apelului
	* Eligibilitate, admisibilitate și documente
	* Evaluarea și selecția proiectelor, criteriile de evaluare
	* Revizuirea ghidului specific, recomandări importante
	* Cum se solicită finanțare, modelul cererii de finanțare
	* Criteriile de evaluare generale și specifice, admisibilitate și calitate.
2. Prevederile prezentului ghid se completează cu regulile generale stabilite prin **Ghidul general aferent Programelor Naționale 2021-2027 Afaceri Interne**, care cuprinde reguli, cerințe și precizări generale care trebuie respectate de aplicant (beneficiar și cobeneficiari, după caz), pentru accesarea finanțării și ulterior, pentru implementarea proiectului. Ghidul general cuprinde definiții și precizări, precum și responsabilități, obligații și drepturi ale aplicantului (beneficiarului și cobeneficiarilor, după caz) în principal privind:
* comunicarea electronică și calcularea termenelor
* reguli și recomandări pentru aplicanți
* ghidul de eligibilitate
* ghidul de comunicare și vizibilitate
* implementarea proiectului, condiții generale referitoare la: pista de audit, evidența contabilă, conflictul de interese, măsuri antifraudă, drepturi fundamentale, protecția datelor personale, confidențialitatea, protecția informațiilor sensibile, dreptul de proprietate, dreptul de utilizare, raportări continue și periodice, cereri de plată, mecanismul prefinanțării, mecanismul rambursării, plăți în cadrul proiectelor în parteneriat, controale de gestiune, monitorizarea, audit și evaluare, sustenabilitate rezultatelor, cedarea drepturilor, nereguli, suspendarea plăților, corecții financiare, restituirea sumelor neutilizate / plătite excedentar, modificări la contractul/decizia de finanțare, comunicări, încetarea contractului/deciziei de finanțare, forța majoră, contestații, litigii, contract/decizie de finanțare – model, raport de progres al proiectului, cererea de plată – model, notificare de modificare contract/decizie de finanțare – model.

# B. Programul național, context

1. **Fondul Azil, Migrație și Integrare** a fost instituit la nivel european pentru a finanța operațiuni care să contribuie la obiectivul de politică:

|  |
| --- |
| Contribuția la gestionarea eficace a fluxurilor migratorii și la punerea în aplicare, consolidarea și dezvoltarea politicii comune în domeniul azilului și a politicii comune în domeniul imigrației, în conformitate cu acquis-ul relevant al Uniunii și cu respectarea deplină a obligațiilor internaționale ale Uniunii și ale statelor membre care decurg din instrumente internaționale la care sunt parte. |

1. Prioritățile naționale care vor fi abordate de România în perioada de finanțare 2021-2027 sunt stabilite prin **Programul național** 2021-2027 Azil, Migrație și Integrare, aprobat de Comisia Europeană.
2. Versiunea programului național în vigoare la data lansării apelului este **2.0** și este publicată pe siteul AM[[1]](#footnote-2) - .
3. În domeniul de intervenție al acestui apel, Programul Național cuprinde, în special:

- **acordarea de asistență grupului țintă pe întreaga perioadă a procedurii de azil.**

Cu ajutorul FAMI2021, RO va susține în continuare ajutor material, asistență și servicii specializate pentru grupul țintă identificat (solicitanți de azil/protecție temporară), în special asistență materială, medicală și socială, instruire/cursuri în limba română, de orientare culturală, activități educaționale, culturale și recreaționale, sprijin pentru facilitarea accesului la piața muncii, precum și la sistemul național de educație, îngrijire medicală, inclusiv intervenție psihologică de consiliere sau de psihoterapie în criză sau traumă, traduceri, transport în funcție de nevoi, reprezentare pe parcursul procedurii de determinare a responsabilității, precum și asistență pentru beneficiarii de protecție internațională a căror situație este reanalizată și/sau în cazuri de reunificarea familiei;

1. La nivel national, obiectivele prezentului apel răspund, Strategiei Nationale privind Imigratia contine ca obiectiv specific B.3 - Asigurarea condiţiilor de recepţie şi asistenţă pentru solicitanţii de protecție internațională*.*

Astfel, in atingerea acestui obiectiv este urmarită asigurarea unui standard de viaţă adecvat stabilit la nivel european asigurat solicitanţilor de protecție internațională prin direcţii de acţiune specifice ca:

Dezvoltarea şi implementarea unor mecanisme de evaluare şi asigurare a standardelor de calitate a condiţiilor de recepţie;

– Asigurarea condiţiilor de recepţie prin resursele necesare de la buget şi prin atragerea de resurse complementare şi încheierea unor parteneriate în acest domeniu, cu reprezentanţi (O.N.G.-uri) ai societăţii civile şi cu organizaţiile internaţionale;

– Adaptarea condiţiilor de recepţie la standardele europene aplicabile;

– Îmbunătăţirea asistenţei acordate persoanelor vulnerabile şi monitorizarea acestora.

1. La nivel european **Directiva 2013/33/UE a Parlamentului European şi a Consiliului din 26 iunie 2013 privind standardele pentru primirea solicitanților de protecție internațională (denumită în continuare Directiva privind recepţia),**  are obiectivul de a garanta un nivel de trai demn pentru solicitanții de protecție internațională din UE și de a asigura respectarea drepturilor omului în cazul acestora.

Directiva vizează armonizarea condițiilor de primire în toată UE. Aceste condiții cuprind:

* accesul la cazare;
* hrana, îmbrăcămintea;
* alocațiile financiare;
* un nivel de trai decent; și
* îngrijiri medicale și psihologice.
1. Situația statistică relevantă, înregistrată la nivelul țării este următoarea:

În perioada 01.01.2023 – 31.12.2023 a fost înregistrat un număr de 10158 cereri de azil, dintre care 8295 au fost depuse la nivelul Centrului Regional de Proceduri și Cazare pentru Solicitanții de Azil Timișoara.

Pe parcursul anului 2023 au beneficiat de cazare în Centrele Regionale de Proceduri și Cazare a Solicitanților de Azil 8105 de solicitanți de protecție internațională, au avut nevoie de servicii medicale 9676 iar pentru 6638 au fost acordate ajutoare financiare.

C. Obiectiv, intervenții, acțiuni eligibile, impact așteptat

1. Proiectele finanțate în cadrul acestui apel de proiecte trebuie să demonstreze în mod convingător modul în care vor urmări să contribuie la următorul **obiectiv specific** din programul național:

|  |
| --- |
| OS1 - Consolidarea și dezvoltarea tuturor aspectelor sistemului european comun de azil, inclusiv a dimensiunii sale externe |

1. Scopul acestui apel de proiecte este să finanțeze proiecte care să asigure implementarea **măsurii de intervenție** din programul național, menționat în continuare:

|  |
| --- |
| OS1.1 - Aplicarea uniformă a acquis-ului Uniunii și a priorităților legate de sistemul european comun de azil |

1. Proiectele care pot fi finanțate în cadrul acestui apel de proiecte trebuie să abordeze **măsurile de implementare** stabilite prin anexa II (Măsuri de punere în aplicare) la regulamentul specific, precum și să sprijine în special **acțiunile** stabilite prin anexa III (Domeniul de aplicare al sprijinului) la regulamentul specific, menționate în continuare:

|  |
| --- |
| Anexa II.1 (a) asigurarea aplicării uniforme a acquis-ului Uniunii și a priorităților legate de sistemul european comun de azil;Anexa III.1(f)serviciile de asistență și sprijin furnizate într-un mod care ține seama de dimensiunea de gen și care corespund statutului și nevoilor persoanelor în cauză, în special ale persoanelor vulnerabile; |

1. Proiectele finanțate trebuie să se încadreze în unul dintre **tipurile de intervenții** stabilite în tabelele din Anexa VI la Regulamentul specific, menționate mai jos. Un proiect trebuie încadrat într-un singur tip (cod) din fiecare tabel din Anexa VI. În situația în care proiectul s-ar încadra în două sau mai multe tipuri (coduri) de intervenție, atunci proiectul va fi asociat tipului (codului) de intervenție majoritar, având în vedere costul total eligibil aferent fiecărui tip (cod) de intervenție.

|  |
| --- |
| Domeniul de intervenție - Tabel 1002 - Proceduri de azil003 – Punerea în aplicare a acquis-ului UniuniiTipul de acțiune - Tabel 2011 Furnizarea de asistență și servicii de sprijin pentru resortisanții țărilor terțeDimensiunea de implementare - Tabel 3001 Acțiuni care intră sub incidența articolului 15 alineatul (1)Dimensiunea specifică - Tabel 4003 niciuna dintre variantele de mai sus |

1. Impactul preconizat generat de implementarea unui proiect trebuie să fie relevant pentru domeniul apelului de proiecte, respectiv în cererea de finanțare trebuie să se prezinte cum va contribui proiectul la asigurarea unui nivel de trai demn pentru solicitanții de protecție internațională

Legea nr. 122/2006 privind azilul în România, cu modificările și completările ulterioare, prevede la art. 17 alin. (1) lit. j) dreptul de a beneficia, la cerere, de asistenţa necesară pentru întreţinere, în situaţia în care nu dispune de mijloacele materiale necesare, sumele acordate pentru hrana, cazare şi alte cheltuieli fiind stabilite prin hotărâre a Guvernului şi asigurate de la bugetul de stat, prin bugetul Ministerului Administraţiei şi Internelor;k) dreptul de a fi cazat în centrele de primire şi cazare, aflate în subordinea Inspectoratului General pentru Imigrări, până la încetarea dreptului de a rămâne pe teritoriul României, pentru solicitantul de azil care nu dispune de mijloacele materiale necesare pentru întreţinere;l) dreptul solicitanţilor de azil cu nevoi speciale de a beneficia de adaptarea condiţiilor de cazare şi asistenţa în centrele de cazare;m) dreptul de a primi gratuit asistenţa medicală primara şi spitaliceasca de urgenta, precum şi asistenţa medicală şi tratament gratuit în cazurile de boli acute sau cronice care îi pun viaţa în pericol iminent; n) dreptul solicitanţilor de azil cu nevoi speciale de a primi asistenţa medicală adecvată;

În acest context, proiectul finanțat în cadrul acestui apel va asigura ajutor material, asistență și servicii specializate pentru grupul țintă identificat (solicitanți de protecție internațională), în special asistență materială, medicală și socială, instruire/cursuri în limba română, de orientare culturală, activități educaționale, culturale și recreaționale, sprijin pentru facilitarea accesului la piața muncii, precum și la sistemul național de educație, traduceri, transport în funcție de nevoi, reprezentare pe parcursul procedurii de determinare a responsabilității, precum și asistență pentru beneficiarii de protecție internațională a căror situație este reanalizată și/sau în cazuri de reunificare

1. Principalele rezultate ale proiectelor finanțate trebuie să includă:

|  |  |
| --- | --- |
| **Rezultat** | **Valoare preconizată** |
| numărul de solicitanți de protecție internațională cazate în centrele regionale IGI informate/consiliate cu privire la regulile de conviețuire în societatea românească și în colectivitate | Minim 5000 |
| numărul de solicitanți de protecție internațională care beneficiază de sprijin în vederea accesării beneficiilor sociale, informare şi consiliere cu privire la drepturile şi obligaţiile legale în ceea ce priveşte: piaţa muncii, sistemul educaţional, sistemul asigurărilor sociale, obţinerea unei locuinţe şi orientare culturală | Minim 5000 |
| numărul de solicitanți de protecție internațională care beneficiaza de traducerea actelor de stare civilă şi/sau diplome precum şi legalizarea şi/sau apostilarea lor | Minim 50 |
| numărul de solicitanți de protecție internațională care beneficiază de pachete de instalare | Minim 3000 |
| numărul de solicitanți de protecție internațională transferate care beneficiază de pachete de alimente | Minim 3000 |
| numărul de solicitanți de protecție internațională vulnerabili care beneficiază de asistenţă financiară  | Minim 500 |
| numărul de solicitanți de protecție internațională care beneficiază de activităţi educaţionale, culturale şi recreationale  | Minim 3000 |
| numărul de solicitanți de protecție internațională minori si adulti care participa la cursurile de învăţare a limbii române și activităţi educative | Minim 500 |
| numărul de solicitanți de protecție internațională minori înscrişi în sistemul educaţional preşcolar şi şcolar, care beneficiază de rechizite şi materiale didactice auxiliare, suportarea cheltuielilor aferente activităţilor recreaţionale organizate la nivelul grădiniţelor şi şcolilor (teatru, film, muzee etc.), suportarea cheltuielilor de hrană la creşe şi grădiniţe, suportarea cheltuielilor afterschool, precum şi decontarea lunară a participării copilului preşcolar la maxim două activităţi opţionale desfăşurate la grădiniţă, suport la efectuarea temelor şi medierea relaţiei dintre părinţi şi cadrele didactice | Minim 100 |

1. **Cerințe minime solicitate beneficiarul în vederea îndeplinirii obiectivelor și rezultatelor stabilite în cadrul acțiunii:**

Activităţile se vor desfăşura în fiecare din centrele regionale IGI, de regulă în timpul programului de lucru (8 ore/zi) sau la solicitarea expresă a conducerii acestor structuri, însă fără depăşirea duratei totale de lucru stabilită prin proiect/persoană.

În cadrul proiectului, va fi elaborat un pliant informativ privind drepturile şi obligaţiile solicitanţilor de protecție internațională conform Legii 122/2006 cu modificările şi completările ulterioare şi extrase din regulamentele de ordine interioară ale centrelor regionale și norme de conviețuire în societate, tradus în minim 7 limbi (acestea vor fi stabilite ulterior in functie de datele statistice, in urma consultării IGI ) vorbite de solicitanţii de protecție internațională. Pliantul va fi realizat conform precizărilor IGI în maxim 3 luni de zile de la semnarea contractului. Numărul total de pliante propus în cererile de finanțare va fi în concordanță cu numărul de persoane vizate de proiect și nevoile de informare ale acestora, respectiv cel puțin 1000 de pliante/proiect, cu posibilitatea de a printa/edita pliantul ulterior epuizării acestora.

Totodată, va fi actualizat filmul animat privind drepturile și obligațiile solicitanților de azil pe perioada cazării în centrele regionale IGI, prin modificarea textului pentru a corespunde legislației aplicabile în prezent și traducerea acstuia în cel puțin 7 limbi, acestea urmând a se stabili de comun acord ulterior, precum și diseminarea în centrele regionale IGI.

Proiectul va asigura servicii de informare, consiliere şi asistenţă privind drepturile şi obligaţiile legale precum şi sprijin direct în accesarea serviciilor publice disponibile pentru cel puţin 90% din numărul total de solicitanţi de protecție internațională eligibili, în ceea ce priveşte: piaţa muncii, sistemul educaţional, sistemul medical (reguli de igiena pentru prevenirea răspândirii bolilor transmisibile), sistemul asigurărilor sociale, închirierea/obţinerea unei locuinţe şi orientare/acomodare culturală inițială. Sesiunile de orientare/acomodare culturală vor fi organizate de cel puțin 2 ori pe săptămână. De asemenea, vor fi organizate de cel puțin 2 ori pe săptămână cursuri de limba română atât pentru adulți cât și pentru copii.

Vor fi dezvoltate servicii de susţinere a copiilor înscrişi în sistemul educaţional preşcolar şi şcolar, suplimentar celor acordate de către stat, prin achiziţionarea de rechizite şi materiale didactice auxiliare, suportarea cheltuielilor aferente activităţilor recreaţionale organizate la nivelul grădiniţelor şi şcolilor (teatru, circ, film, muzee etc.), suportarea cheltuielilor de hrană la creşe şi grădiniţe, suportarea cheltuielilor afterschool, precum şi decontarea lunară a participării copilului preşcolar la maxim două activităţi opţionale desfăşurate la grădiniţă, suport la efectuarea temelor şi alte activități educaționale suplimentare precum și medierea relaţiei dintre părinţi şi cadrele didactice.

În cazul persoanelor vulnerabile, acolo unde ONG-ul dispune de spatii de cazare acestea vor fi amenajate si puse la dispozitie pentru cel puțin 10 de persoane.

În mod deosebit, grupul ţintă va beneficia de:

- asistenţă materială pentru traducerea actelor de stare civilă şi/sau diplomelor, precum şi legalizarea/autentificarea/apostilarea acestor documente, în funcție de nevoile individuale identificate și folosirea acestora pentru accesarea unor drepturi prevăzute de lege;

- pachete de alimente pentru toţi solicitanţii de protecție internațională transferaţi între centrele regionale sau de la locul depunerii cererii de azil/sosirii pe teritoriul României la centrele IGI unde sunt repartizaţi/transferaţi, in limita a 70 lei/persoană;

- pachete de instalare, la momentul depunerii cererii de azil, adaptat nevoilor individuale, în limita a 300 lei/persoană, pentru solicitanţii de protecție internațională care solicită şi cărora li se aprobă cazare în centrele regionale; pachetul poate conține obiecte de igienă personală, imbrăcăminte și obiecte de uz casnic, in funcție de nevoile identificate;

**-** asistenţă financiară lunară pentru solicitanţii de protecție internațională din categoria persoanelor vulnerabile, în limita a 100 lei/persoană/lună, sub formă de tichete sociale/masă, adaptată nevoilor particulare. Totodată, asistenţa financiară va putea fi acordată şi la solicitarea expresă a conducerii centrelor regionale IGI;

- activităţi de orientare şi acomodare cu societatea românească şi de respectare a regulilor de convieţuire din cadrul centrului regional (conform unei curricule/metodologii puse la dispoziţie de IGI sau agreate de IGI) precum si in societate; obligatoriu la cazarea în centru pentru toți solicitanții de protecție internațională și pe perioada cazării acestora în centre de 2 ori pe săptămână; în acest sens, grupul țintă va beneficia de îndrumare privind gestionarea situaţiilor zilnice (utilizarea facilităţilor în centrele de cazare, prevenirea incendiilor şi alte măsuri de siguranţă). Obligatoriu, la cazarea în centre toți solicitanții de protecție internațională vor fi informați și consiliați cu privire la normele de igienă care trebuie respectate pentru prevenirea răspândirii bolilor transmisibile;

- activităţi educaţionale si recreaţionale, de cel puţin trei ori pe săptămână, în interiorul centrelor regionale IGI şi în afara acestora;

- cursuri de învăţare a limbii române pentru adulti și minori şi activităţi educaționale adaptate minorilor şi sprijin pentru înscrierea şi parcurgerea cursurilor de învăţare a limbii române organizate de inspectoratele şcolare.

Cursurile de limba română precum și sesiunile de acomodare culturală vor fi susținute pe baza resurselor educaționale elaborate de către Institutul Intercultural Timișoara în cadrul proiectului ”REACT.RO – Resurse educaționale pentru învățarea limbii române și orientare culturală a BPI și RTT în România”, materiale ce vor fi asigurate de către IGI, în format electronic sau alte resurse.

- consiliere şi sprijin direct în vederea accesării beneficiilor sociale (informare, asistenţă juridică, însoţire la autorităţile locale etc.);

- informare cu privire la: angajarea în muncă, formarea profesională sau evaluarea competenţelor dobândite pe cale informală;

- sprijin direct pentru înscrierea la cursurile vocaţionale organizate în zona de competenţă;

**-** prezentări săptămânale privind locurile de muncă disponibile în oraş/regiune, organizate în centrele regionale IGI, pentru solicitanții de protecție internațională eligibili, după formatul unor târguri de locuri de muncă, şi sprijin direct pentru accesarea acestora în cooperare cu agenţiile judeţene de ocupare a forţei de muncă;

- participare impreuna cu functionarii IGI la organizarea săptămânală a activităţilor de curăţenie şi întreţinere a spaţiilor interioare şi exterioare ale Centrelor Regionale IGI si contributie prin echipamente profesionale de curățenie (mașini de spălat pardoseli și aspiratoare cu abur cu spumă activă), ustensile de curățenie și materiale igienico – sanitare, suplimentare celor oferite de stat atunci cand norma legala este epuizata sau nu prevede anumite materiale, pe baza unui proces verbal de activitate;

- asistenţă specială acordată persoanelor care fac parte din categoria persoanelor vulnerabile, în funcție de nevoile concrete identificate (cu prioritate pe linia cazării, asistenţei pentru reabilitare, asistenţei sociale pentru familiile monoparentale, asistenţei specifice pentru minori neînsoţiţi, asistenţei materiale). În acest sens, se va colabora cu organizaţiile care acordă asistenţă medicală şi psihologică grupului ţintă pentru referirea cazurilor în vederea asistenţei;

- sprijin acordat persoanelor care fac parte din categoria persoanelor vulnerabile în vederea obţinerii asistenţei individuale de la instituţiile specializate;

- în cadrul celor 6 Centre Regionale IGI se va asigura prezența permanentă (8 ore zilnic) a unui mediator intercultural vorbitor de limba arabă și unul vorbitor de pashtu care să asigure translația și medierea dintre grupul țintă și personalul IGI, precum și relația cu autoritățile publice atunci când situația o impune.

Beneficiarul va angaja obligatoriu câte un asistent social care să-și desfășoare activitatea în fiecare din cele 6 centre regionale IGI, conform reglementărilor în vigoare specifice asistenței sociale în România.

Se va asigura acelaşi tip de asistenţă pentru întreg grupul ţintă, inclusiv persoanelor vulnerabile, și în centrele de cazare a străinilor luați în custodie publică, spațiile închise din cadrul Centrelor Regionale și centrele integrate înfiinţate în baza Ordonanţei 53/2015. Toate formele de asistenţă menţionate vor fi acordate şi minorilor care însoţesc părinţii în perioada custodiei publice în centrele de cazare ale IGI sau în centrele întegrate, în măsura în care sunt aplicabile, pe baza evaluării individuale a cerinţelor acestora.

Se vor lua măsuri pentru ca personalul care desfășoară activități în cadrul centrelor IGI să fie usor identificat, cu respectarea prevederilor Ghidului de Comunicare și Vizibilitate.

Beneficiarul va amenaja/dota spaţiile puse la dispoziţie de IGI pentru activităţile prevăzute în proiect și va menține curățenia acestora prin personalul propriu.

# D. Indicatori de realizare și de rezultat, grup țintă

1. Având în vedere cadrul de performanță aferent programului național, proiectele finanțate trebuie să contribuie la atingerea valorilor țintă și obiectivelor de etapă aferente indicatorilor comuni de program (de realizare și de rezultat) stabiliți prin Programul Național, ținând cont de definițiile și precizările din **METODOLOGIA pentru stabilirea cadrului de performanță** aferent Programului național 2021-2027 Azil, Migrație și Integrare, publicată pe siteul AM[[2]](#footnote-3).
2. **Proiectele propuse trebuie să contribuie la realizarea indicatorilor comuni de program** (valorilor țintă stabilite prin programul național), menționați în continuare:

|  |  |
| --- | --- |
| **Indicator de program (tip, cod și titlul)** | **Valoarea țintă PN** |
| Indicatori de realizare**O.1.1 Număr de participanți care beneficiază de sprijin** | 24.000 |
| O.1.1.2 din care numărul participanților care beneficiază de alt tip de sprijin, inclusiv de informare și asistență prin intermediul procedurilor de azil | 2.000 |
| O.1.1.3 din care numărul de participanți vulnerabili cărora li s-a acordat asistență | 3.500 |
| Indicatori de rezultat | N/A |

1. Complementar indicatorilor comuni de program, performanța proiectelor propuse va fi monitorizată și pe baza următorilor indicatori specifici de program:

|  |
| --- |
| N/A |

1. Proiectele finanțate trebuie să vizeze unul sau mai multe dintre următoarele **grupuri-țintă principale / categorii de participanți** (persoane care beneficiază direct de un proiect, fără a fi responsabile cu inițierea sau cu inițierea și implementarea proiectului):

|  |
| --- |
| * Solicitanți protecție internațională din România
 |

# E. Bugetul disponibil, rate de cofinanțare

1. Bugetul disponibil alocat (FEN) și moneda apelului:

|  |
| --- |
| 4.750.000 LEI |

1. Rata/ratele de cofinanțare(rata CFN), respectiv rata dintre contribuția financiară nerambursabilă (CFN), care este formată din finanțarea europeană nerambursabilă (FEN) și finanțarea națională nerambursabilă (FNN), și costul total eligibil, este/sunt:

|  |  |
| --- | --- |
| **%CFN** | **Detaliere pe surse, condiții** |
| **98%** | Rata de cofinanțare standard din care, rata FEN: 75% și rata FNN: 23% |

1. În funcție de cererile de finanțare primite și de rezultatele evaluării, Organismul Intermediar poate decide să nu acorde toate fondurile disponibile aferente bugetului apelului.
2. Proiectele care au atins pragul de calitate, dar care sunt necalificate pentru finanțare din cauza bugetului insuficient, vor fi trecute pe o **Listă de rezervă**: DA

# F. Tipul apelului, calendar și termene

|  |  |
| --- | --- |
| 1. Tipul apelului de proiecte
 | *Apel deschis cu depunere la termen* |
| 1. Data lansării apelului de proiecte
 | 19.02.2024 |
| 1. Termen limită (data și ora) pentru transmiterea cererii de finanțare
 | 19.03.2024, ora 16.00 |
| 1. Evaluare și selecția cererilor de finanțare (orientativ)
 | 20.05.2024 |
| 1. Comunicarea rezultatelor evaluării și selecției (orientativ)
 | 27.05.2024 |
| 1. Semnarea contractului/decizie de finanțare (orientativ)
 | 27.06.2024 |

#  G. Beneficiari eligibili

1. Entitățile (beneficiar și cobeneficiari, după caz) eligibile pentru finanțare sunt:

|  |
| --- |
| Instituții publice din România, asociații/fundații cu personalitate juridică constituite în România, instituții de învățământ/ cercetare autorizate în România sau organizații internaționale, cu respectarea literelor b), c) și d) ale articolului 1 din OMAI 107/20 iulie 2023 privind regulile de eligibilitate și de implementare aferente fondurilor europene dedicate Afacerilor Interne 2021-2027. |

1. Sunt eligibile pentru finanțare și entitățile stabilite în alt stat membru al Uniunii Europene sau într-un stat terț, numai în calitate de cobeneficiar, în parteneriat cu o entitate care este beneficiar eligibil conform pct. 1.
2. Eligibilitatea beneficiarului și cobeneficiarilor, după caz, precum și capacitatea operațională și financiară, trebuie demonstrată conform precizărilor și documentelor suport menționate în modelul cererii de finanțare/ghidul specific. Va fi verificată de către OI în baza următoarelor documente:
* Copia ultimul bilanţ depus, împreună cu anexele;
* Hotărârea judecătorească de înfiinţare, definitivă şi irevocabilă, care să ateste personalitatea juridică a organizaţiei;
* ~~Î~~nregistrările efectuate în registrul național al ONG (link mj) din care să rezulte că nu face obiectul unei proceduri de dizolvare sau de lichidare ori că se află în stare de dizolvare sau de lichidare, în conformitate cu prevederile OUG nr.26/2000;
* Unde este cazul, partener(i), autorităţi / instituţii publice locale/naţionale care au fost înfiinţaţi şi funcţionează în baza unor acte normative care sunt publicate în Monitorul Oficial, Partea I, o referire detaliată la documentele respective va fi suficientă (numele actului normativ, numărul şi data acestuia, indicarea articolului(lelor) şi paragrafului(elor) relevante, precum şi numărul şi data Monitorului Oficial);
* Pentru solicitanţi şi, unde este cazul, partener(i), care sunt organizaţii internaţionale: documentele de recunoaştere a funcţionării în România /o referire detaliată la actele normative care atestă acest lucru şi sunt publicate în Monitorul Oficial, Partea I (numele actului normativ, numărul şi data acestuia, indicarea articolului(lelor) şi paragrafului(elor) relevante, precum şi numărul şi data Monitorului Oficial);
* Certificat de Înregistrare Fiscală;
* Cazier fiscal[[3]](#footnote-4), eliberat de administraţia financiară;
* Certificat de atestare fiscală, eliberat de administraţia financiară
* Pentru solicitanți și, unde este cazul, parteneri stabiliți în alte state membre UE, documente de natura celor menționate, în conformitate cu legislația internă a statului în care își au sediul, însoțite de traducerea legalizată a acestora în limba română.

Tododată, în vederea verificării capacității operaționale și financiare, beneficiarul va anexa[[4]](#footnote-5) cerererii de finanțare, următoarele documente:

* Copia celui mai recent raport anual de activitate[[5]](#footnote-6)
* Cel mai recent statut autentificat al organizaţiei şi Certificatul de înscriere în Registrul Asociaţiilor şi Fundaţiilor (unde este cazul, în conformitate cu legislaţia în vigoare)
* Certificat privind datoriile la impozite şi taxe locale, din care să reiasă că solicitantul nu are datorii la bugetul local
* Formularul de identificare financiară
* Centralizator privind salarizarea practicată de solicitant și parteneri (după caz) pentru funcțiile propuse în echipa, inclusiv state de plată pe ultimele 12 luni

De asemenea, în vederea verificării conformității cererii de finanțare cu cerințele tehnice prevăzute în ghidul specific, solicitanții vor anexa un document (word) care va cuprinde descrierea detaliată a activităților proiectului.

# H. Reguli specifice apelului

1. Termenul limită pentru implementarea proiectului, respectiv perioada de eligibilitate:

|  |
| --- |
| **Maximum 24 de luni** de la semnarea contractului/decizie de finanțare. Perioada de eligibilitate se poate prelungi cu maximum 50% din perioada de eligibilitateInițială, numai în cazuri temeinic justificate. |

1. Punctajul minim necesar care trebuie obținut pentru calificarea proiectului la finanțare, în etapa de evaluare calitativă, respectiv **pragul de calitate**:

|  |  |  |  |
| --- | --- | --- | --- |
| **Cod** | **Secțiuni / criterii de evaluare calitativă** | **Pragul (minim) de calitate**  | **Punctaj total maxim** |
| Praguri de calitate pe secțiuni |
| A | **Relevanță și coerență** - măsura în care proiectul propus contribuie la realizarea obiectivelor din documentele strategice relevante și la soluționarea nevoilor specifice ale grupului țintă  | 20 | 40 |
| B | **Eficiență și eficacitate** - măsura în care rezultatele preconizate contribuie la atingerea obiectivelor propuse, prin utilizarea optimă a resurselor financiare în termeni de rezonabilitate a costurilor, fundamentarea bugetului, respectarea plafoanelor prevăzute | 20 | 40 |
| C | **Impact și sustenabilitate** - măsura în care cererea de finanțare va genera efecte semnificative, potențial transformatoare, și va asigura continuarea valorificării rezultatelor obținute după încetarea sursei de finanțare | 10 | 20 |
| **Prag de calitate total, punctaj total**  | **70** | **100** |
| Praguri de calitate pe criterii | n/a | n/a |

1. Proiecte propuse care obțin un punctaj mai mare sau egal decât pragul de calitate pe secțiune/secțiuni/criteriu/criterii și mai mare sau egal decât pragul de calitate total, menționate la pct. 2, se pot califica pentru finanțare, în limitele bugetului disponibil pentru apel. Celelalte propuneri vor fi respinse.
2. Costul total eligibil (TCE) minim pe proiect.

|  |
| --- |
| N/A |

1. Costul total eligibil (TCE) maxim pe proiect.

|  |
| --- |
| 6.200.000 lei |

1. Modalitatea(ățile) de finanțare a costurilor:

|  |
| --- |
| RECO real\_costREAM real-amortizareRENA real-în\_naturăSCCU SCO-cost\_unitarSCSF SCO-sume forfetareSCRF SCO-rată forfetarăSC20 SCO-PE rata 20%CDSC40 SCO-CD rată 40%PERSCBU SCO-bugetSC15 IND rata 15%PER |

1. Reguli specifice de eligibilitate:

|  |
| --- |
| N/A |

1. Alte reguli, limitări, plafoane specifice apelului

|  |
| --- |
| N/A |

1. Particularități generale

|  |  |  |
| --- | --- | --- |
| **cod** | **întrebare** | **răspuns** |
| AJU | Apelul poate include ajutoare de stat sau ajutoare de minimis? | NU |
| PPP | Apelul poate include PPP parteneriat public privat? | NU |
| IFN | Apelul poate include sprijin sub forma de instrumente financiare? | NU |
| TVA | Apelul poate include proiecte cu un cost total (inclusiv TVA) mai mare de 5 milioane EUR ? | NU |
| C94 | Apelul poate include proiecte care intră sub incidența art. 94 RDC - cost simplificat anexă PN ? | NU |
| C95 | Apelul poate include proiecte care intră sub incidența art. 95 RDC - cost simplificat anexă PN?  | NU |
| OIS | Apelul poate include operațiuni de importanță strategică, cf. art.2(5) + art.22(3) RDC? | NU |

# Eligibilitate, admisibilitate și documente

1. Regulile generale de eligibilitate și de admisibilitate sunt prevăzute în Ghidul general aferent Programelor Naționale 2021-2027 Afaceri Interne, publicat pe siteul AM pe pagina dedicată: https://fed.mai.gov.ro/fed-2021-2027/ghidul-general/.

 2. Regulile specifice de eligibilitate și de admisibilitate sunt prevăzute în secțiunea H. Reguli specifice apelului a prezentului ghid.

3. Pentru a primi finanțare, cererea de finanțare trebuie completată conform modelului, instrucțiunilor și precizărilor, prevăzute în anexa nr. 1 la prezentul ghid specific, având în vedere toate regulile generale/specifice menționate/prevăzute în prezentul ghid.

4. Cererea de finanțare trebuie să fie completată și să conțină toate informațiile solicitate, anexele și documentele suport, menționate în Ghidul general și în prezentul Ghid specific.

5. Anexele obligatorii la cererea de finanțare sunt menționate în secțiunea D a modelului cererii de finanțare.

# J. Evaluarea, selecția, criteriile de evaluare

1. Activitatea de verificare, evaluare și selecție a proiectului propus se efectuează, în conformitate cu **Metodologia și criteriile pentru selecția proiectelor finanțate din Programele Naționale 2021-2027 Afaceri Interne***,* aprobată de către Comitetul de Monitorizare, publicată de siteul AM[[6]](#footnote-7),
2. Activitatea de verificare, evaluare și selecție a proiectului propus se efectuează **exclusiv** în baza cererii de finanțare transmise de aplicant, care include anexele, documentele suport aferente și răspunsurile la clarificările solicitate.
3. Etapele privind verificarea, evaluarea și selecția proiectului propus se realizează de **Comisia de evaluare**, constituită la nivelul autorității de management, conform procedurii specifice aprobate la nivelul acesteia.
4. În **etapa de evaluare administrativă**, fiecare membru al comisiei de evaluare va analiza și verifica respectarea criteriilor de admisibilitate menționați în **Grila de evaluare - Criterii de admisibilitate și criterii de calitate**, **anexa nr. 2 la prezentul ghid**, care include:
* criteriile generale de admisibilitate, stabilite prin anexa nr. 1 la metodologia susmenționată, și
* următoarele criterii specifice de admisibilitate:

|  |
| --- |
| N/A |

1. În **etapa de evaluare calitativă**, fiecare membru al comisiei de evaluare va analiza și verifica respectarea criteriilor de evaluare menționați în **Grila de evaluare - Criterii de admisibilitate și criterii de calitate**, **anexa nr. 2 la prezentul ghid**, care include:
* criteriile generale de evaluare, stabilite prin anexa nr. 1 la metodologia susmenționată, și ponderea (importanța) fiecărui dintre criteriile de evaluare
* următoarele criterii specifice de calitate:

|  |
| --- |
| N/A |

* ponderea (importanța) fiecărui criteriu de evaluare calitativă, general și specific, după caz.
1. Selecția proiectelor, comunicarea rezultatelor evaluării și contestarea rezultatelor evaluării, după caz, precum și etapa de contractare, se vor realiza conform prevederilor din Ghidul general.

# K. Revizuirea ghidului specific

1. În situația în care pe parcursul apelului de proiecte intervin modificări de natură a afecta regulile și condițiile de finanțare stabilite prin prezentul ghid, inclusiv prelungirea termenului de depunere, prezentul ghid va fi completat/modificat, prin publicarea unei versiuni revizuite.
2. În cazul modificării legislației menționate în prezentul ghid sau cu incidență asupra acestuia, prevederile actelor normative vor prevala, fără a fi necesară modificarea ghidului specific.
3. Aspectele prevăzute în cadrul prezentului ghidul se raportează la legislația în vigoare. Modificarea prevederilor legale în vigoare poate determina organizatorul apelului să solicite documente suplimentare și/sau respectarea unor condiții suplimentare față de prevederile prezentului ghid, pentru conformarea cu modificările legislative intervenite.
4. Organismul Intermediar poate emite una sau mai multe actualizări ale prezentului ghid, cu obligația specificării în cadrul acestor modificări a condițiilor tranzitorii pentru proiectele aflate în diferite stadii ale procesului de evaluare și contractare.
5. Anularea apelului de proiecte - Pot apărea circumstanțe care să determine autoritatea de management să decidă anularea apelului de proiecte. În această situație, beneficiarii care au transmis cereri de finanțare vor fi informați și se va actualiza pagina dedicată apelului. Anulările sunt fără drept la compensație.
6. Prezentul ghid și eventualele versiuni sunt/vor fi publicate pe siteul AM [www.fed.mai.gov.ro](http://www.fed.mai.gov.ro) si [www.igi.mai.gov.ro](http://www.igi.mai.gov.ro) .

# L. Cum se depune o cerere de finanțare

1. Toate cererile de finanțare trebuie transmise **exclusiv electronic**, conform precizărilor menționate la pct. A6 din Ghidul general~~.~~ **Aplicațiile pe hârtie NU sunt acceptate**.
2. Transmiterea cererilor de finanțare este un proces în 2 pași: 1. Crearea unui cont de utilizator și 2. Completarea și depunerea cererii de finanțare.
3. Cererile de finanțare trebuie transmise până la termenul limită de depunere, respectiv data și ora menționate în secțiunea F. După acest termen, nu va mai fi posibilă transmiterea cererilor, formularul de transmitere nu va mai fi activ/funcțional.
4. Cererile de finanțare trebuie să respecte limitările privind numărul de caractere. Paragrafele/textele în exces vor fi ignorate.
5. După transmiterea cererii de finanțare, trebuie să primiți un e-mail de confirmare (cu data și ora cererii dvs.). Dacă nu primiți acest e-mail de confirmare, înseamnă că cererea de finanțare NU a fost trimisă.
6. Detalii suplimentare, ghiduri și instrucțiuni sunt publicate pe [fed.mai.gov.ro/rofed/](https://fed.mai.gov.ro/rofed/).

# M. Ajutor, întrebări

1. În măsura posibilului, încercați să identificați informațiile și răspunsurile de care aveți nevoie în documentațiile, reglementările și ghidurile disponibile public. **Accesați frecvent pagina web dedicată** apelului de proiecte (pagina unde a fost publicat prezentul ghid, anunțul privind lansarea apelului), unde vor fi publicate întrebările și răspunsurile la solicitările primite, precum și eventualele versiuni revizuite ale prezentului Ghid.
2. Organismul Intermediar poate emite clarificări/interpretări ale prevederilor ghidului, cu condiția ca acestea să nu modifice sau să completeze prevederile acestuia.
3. Pentru respectarea principiilor privind transparența și tratamentul nediscriminatoriu, toate solicitările de clarificări, interpretări și întrebări, precum și răspunsurile transmise se vor publica pe pagina dedicată apelului de pe siteul AM, în secțiunea <https://fed.mai.gov.ro/in/apeluri/apeluri-proiecte/>.
4. Solicitările de clarificări și întrebările primite mai târziu de **10 zile calendaristice înainte de termenul limită de depunere a cererilor de finanțare** NU vor primi un răspuns.
5. În interesul tratamentului egal al aplicanților, Organismul Intermediar nu poate aviza prealabil un proiect propus cu privire la eligibilitatea aplicanților (beneficiarilor sau cobeneficiarilor, după caz), a costurilor estimate sau a proiectelor/acțiunilor/activităților.
6. Întrebări tehnice despre sistemul de comunicare electronică se pot transmite pe adresa rofed@mai.gov.ro. Indicați clar în email codul (idul) apelului de proiecte.
7. Solicitări de clarificări și întrebări privind prevederile prezentului ghid se pot transmise la următoarea adresă de e-mail (Indicați clar în email codul (idul) apelului de proiecte):

|  |
| --- |
| oi.fami@mai.gov.ro  |

# N. IMPORTANT !

1. Nu așteptați până la finalul termenului limită de depunere.
2. Citiți cu atenție prezentul Ghid specific și Ghidul general.
3. Respectați instrucțiunile din cererea de finanțare, acordați atenție recomandărilor din ghidul general.
4. Completați cererea de finanțare ținând cont de elementele de analiză/verificare/evaluare din grila de evaluare.
5. Prin transmiterea cererii de finanțare, beneficiarul acceptă toate obligațiile și responsabilitățile din prezentul Ghid specific și din Ghidul general.
6. Un beneficiar poate transmite una sau mai multe cereri de finanțare pentru proiecte diferite. Dacă există cereri pentru proiecte similare, foarte asemănătoare, va fi acceptată și evaluată o singură cerere de finanțare, se va solicita retragerea celorlalte cereri, iar în caz de refuz se vor respinge toate aceste cereri.
7. Retragere, retransmitere – o cerere de finanțare poate fi retrasă, revizuită și retransmisă până la termenul limită de depunere.

**Anexe**

# Anexa 1 Cererea de finanțare – model

# Anexa 2 Grila de evaluare - Criterii de admisibilitate și criterii de calitate

1. https://fed.mai.gov.ro/fed-2021-2027/programele-nationale-aprobate/ [↑](#footnote-ref-2)
2. [IGI | Fondul pentru Azil Migrație și Integrare (gov.ro)](https://igi.mai.gov.ro/category/fami-2/) [↑](#footnote-ref-3)
3. Doar pentru organizaţiile negurvernamentale. [↑](#footnote-ref-4)
4. Secțiunea D4 – Alte documente suplimentare privind cererea de finanțare [↑](#footnote-ref-5)
5. Raportul anual reflectă activitatea unei organizaţii timp de un an şi conţine de regulă informaţii specifice cum ar fi: misiune, obiective, programe derulate, informaţii financiare, lista membrilor Consiliului de administraţie etc. Forma de prezentare şi conţinutul specific al raportului anual rămân la latitudinea solicitantului. [↑](#footnote-ref-6)
6. <https://fed.mai.gov.ro/fed-2021-2027/metodologii-programe-nationale-2021-2027-afaceri-interne/> [↑](#footnote-ref-7)